turjo4nis/wikipedia-bn-dump-20250701 huggingface dataset:
সিরিল অলকট

সিরিল ফ্রান্সিস ওয়াল্টার অলকট (জন্ম: ৭ অক্টোবর, ১৮৯৬ - মৃত্যু: ১৯ নভেম্বর, ১৯৭৩) তাসমানের লোয়ার মুতেরে এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩২ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, হকস বে ও ওতাগো দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন সিরিল অলকট।

প্রথম-শ্রেণীর ক্রিকেট 
১৯২০-২১ মৌসুম থেকে ১৯৪৫-৪৬ মৌসুম পর্যন্ত সিরিল অলকটের প্রথম-শ্রেণীর খেলোয়াড়ী জীবন চলমান ছিল। চমৎকার বামহাতি অল-রাউন্ডার হিসেবে সুনাম কুড়িয়েছিলেন তিনি।

টেস্ট ক্রিকেটে খুব কমই সফলতা লাভে সক্ষম হয়েছিলেন। তবে, প্রথম-শ্রেণীর ক্রিকেটে বেশকিছু উল্লেখযোগ্য অবদান রেখেছেন। ১৯২১ থেকে ১৯৪৬ সাল পর্যন্ত তার প্রথম-শ্রেণীর খেলোয়াড়ী জীবনের ব্যাপ্তি ছিল। ১৯২৫-২৬ মৌসুমে সিডনিতে নিউ সাউথ ওয়েলসের বিপক্ষে দ্বিতীয় উইকেটে ২৪৪ রান তুলেন। ডব্লিউ. আর. প্যাট্রিকের ১৪৩ ও তিনি ১১৬ রান তুলেন।

১৯২৭ সালে এজবাস্টনে ওয়ারউইকশায়ার দলের বিপক্ষে দ্বিতীয় উইকেটে ৩০১ রানের জুটি গড়েন। সি. এস. ডেম্পস্টারের ১৮০ রানের পাশাপাশি নিজে করেছিলেন ১৩১ রান। এরপর, চিসউইকে সিভিল সার্ভিস দলের বিপক্ষে অষ্টম উইকেটে নিরবিচ্ছিন্নভাবে ১৯০ রান করেন। তার অপরাজিত ১০২ রানের পাশাপাশি জে. ই. মিলস অপরাজিত ১০৪ রান তুলেন।

ধীরগতিসম্পন্ন মিডিয়াম-পেস বোলার হিসেবে কিছু সুন্দর খেলা উপহার দিয়েছেন। ১৯২৭ সালে ওয়েস্ট-সাপার-মেয়ারে ৫ ওভার ৩ মেইডেন ৩ রান ৫ উইকেট পান। সমারসেটের ১৬২ রানের জয়ের লক্ষ্যমাত্রায় অগ্রসর হলে ৬৭ রানে অল-আউট হয় ও ৯৪ রানে পরাভূত হয়।

আন্তর্জাতিক ক্রিকেট 
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন সিরিল অলকট। ১৪ ফেব্রুয়ারি, ১৯৩০ তারিখে অকল্যান্ডে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৩২ তারিখে ওয়েলিংটনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।

১৯২৭ ও ১৯৩১ সালে ইংল্যান্ড গমন করেন। নিজ দেশে ইংল্যান্ড ও দক্ষিণ আফ্রিকার মুখোমুখি হয়েছিলেন। এছাড়াও, ১৯২৫-২৬ মৌসুমে অস্ট্রেলিয়া গমন করেছিলেন তিনি।

১৯ নভেম্বর, ১৯৭৩ তারিখে ৭৭ বছর বয়সে অকল্যান্ড এলাকায় সিরিল অলকটের দেহাবসান ঘটে।

তথ্যসূত্র

আরও দেখুন 
 রজার ব্লান্ট
 লিন্ডসে উইয়ার
 ক্যান্টারবারি ক্রিকেট দল
 নিউজিল্যান্ডীয় টেস্ট ক্রিকেটারদের তালিকা
 ১৯২৯-৩০ ইংল্যান্ড ক্রিকেট দলের নিউজিল্যান্ড সফর

বহিঃসংযোগ 
 
 

১৮৯৬-এ জন্ম
১৯৭৩-এ মৃত্যু
অকল্যান্ডের ক্রিকেটার
ওতাগোর ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
হক’স বে’র ক্রিকেটার
নর্থ আইল্যান্ডের ক্রিকেটার
মালবিকা সারুক্কাই

মালবিকা সারুক্কাই, ভরতনাট্যমে বিশেষজ্ঞ একজন ভারতীয় ধ্রুপদী নৃত্যশিল্পী এবং কোরিওগ্রাফার।  ২০০২ সালে সংগীত নাটক অকাদেমি পুরস্কার বিজয়ী, মালবিকা ২০০৩ সালে ভারত সরকার দ্বারা চতুর্থ সর্বোচ্চ ভারতীয় নাগরিক পুরস্কার পদ্মশ্রী সম্মানে ভূষিত হন।

জীবনী 
মালবিকা সারুক্কাই ১৯৫৯ সালে দক্ষিণ ভারতের তামিলনাড়ু রাজ্যে জন্মগ্রহণ করেন।  মায়ের নাম সরোজা কামাক্ষী সারুক্কাই। মায়ের ধ্রুপদী নৃত্যশৈলীর প্রতি উৎসাহ তাকে ধ্রুপদী নৃত্য শিক্ষায় অনুপ্রেরণা দেয়। সরোজা, মালবিকাকে শৈশব থেকেই ভগবদ গীতার মতো দার্শনিক গ্রন্থগুলি নাচের মাধ্যমে ব্যাখ্যা করতে শিখিয়েছেন। মালবিকা ৭ বছর বয়সে ভরতনাট্যম শিখতে শুরু করেছিলেন। তিনি কল্যাণসুন্দরম পিল্লাই (তানজাবুর বিদ্যালয়) এবং রাজরত্নম (বজুভুর বিদ্যালয়) এর অধীনে প্রশিক্ষণ নেন।   তিনি কলানিধি নারায়ণনের কাছে  নৃত্য অভিনয় শেখেন এবং ওড়িশির প্রখ্যাত গুরু কেলুচরন মহাপাত্র এবং রামানি রঞ্জন জেনার কাছে ওড়িশি শেখেন। ১০ বছর বয়স হওয়ার আগে অবধি তাদের মুম্বাইয়ের ফ্ল্যাটে নৃত্য অভ্যাসের জন্য কোন আলাদা ঘর ছিল না কিন্তু তিনি নৃত্য প্রশিক্ষণ বন্ধ রাখেন নি। ১০ বছর বয়সে চেন্নাইতে একটি বাড়িতে যাওয়ার পর তিনি নৃত্য অভ্যাসের পৃথক স্থানের সুবিধা পান। মালবিকা, ১২ বছর বয়সে মুম্বাইয়ে   নৃত্যশিল্পী হিসাবে প্রথম আত্মপ্রকাশ করেছিলেন। তিনি ভারতে  এবং ভারতের বাইরে নিউ ইয়র্কের  লিঙ্কন সেন্টার ফর দা পারফর্মিং আর্টস, জন এফ কেনেডি পারফর্মিং আর্টস কেন্দ্র  এবং শিকাগো সহ অনেক জায়গায় নৃত্য প্রদর্শন করেছেন ।  ভারত সরকার কর্তৃক নির্মিত সমর্পনম  নামে একটি তথ্যচিত্রের মাধ্যমে তাঁর জীবন ও কর্ম নথিভুক্ত করা হয়েছে। তিনি ড্যান্সিং শিরোনামে বিবিসি/ডাব্লুএনইটিতে নয় ঘণ্টাব্যাপী টেলিভিশন তথ্যচিত্রে উপস্থিত ছিলেন। তাঁর শিল্পের উপর নির্মিত আরও একটি তথ্যচিত্র দা আনসিন সিকোয়েন্স-এক্সপ্লোরিং ভারতনাট্যম থ্রু দা আর্ট অফ মালবিকা সারুক্কাই  যা মুম্বাই পারফর্মিং আর্টস-জাতীয় কেন্দ্রে  এ প্রদর্শিত হয়েছে।

ধ্রুপদি নৃত্যে শ্রেষ্ঠত্ব ও ভারতের সংকটপন্ন ঐতিহ্যকে উৎসাহিত করার উদ্দেশ্যে মালবিকা, কলাবাহিনী নামে একটি ট্রাস্ট তৈরি করেন, যার উদ্দেশ্য হল পরবর্তী প্রজন্মের প্রতিশ্রুতিবদ্ধ নৃত্যশিল্পীদের চিহ্নিত করা ও তাদের লালন করা, যারা নিজেদের আলাদা করে নৃত্য উপস্থাপনায় মান বাড়ানোর দিকে নজর দিতে চান।

পুরস্কার  এবং স্বীকৃতি 
মালবিকা ২০০২ সালে ভারত সরকার দ্বারা সংগীত নাটক অকাদেমি পুরস্কারে ভূষিত হয়েছিলেন।  তিনি তামিলনাড়ু সরকার দ্বারা কালাইমামনি উপাধি প্রাপক। এছাড়া তিনি মৃণালিনী সারাভাই পুরস্কারের মতো পুরস্কার, নৃত্যচুড়ামনি উপাধি, সংস্কৃতি পুরস্কার এবং হরিদাস সম্মেলন পুরস্কার ইত্যাদি সম্মানে ভূষিত হন।   ২০০৩ সালে ভারত সরকার তাকে নাগরিক পুরস্কার পদ্মশ্রী দিয়ে সম্মানিত করে।

আরও দেখুন 

 ভরতনাট্যম
 ওড়িশি

তথ্যসূত্র

বহিঃসংযোগ 

 
 
 

১৯৫৯-এ জন্ম
জীবিত ব্যক্তি
ভরতনাট্যম নৃত্যশিল্পী
তামিলনাড়ুর নৃত্যশিল্পী
কালাইমামানি পুরস্কার প্রাপক
সংগীত নাটক অকাদেমি পুরস্কার প্রাপক
শিল্পকলায় পদ্মশ্রী প্রাপক
২০শ শতাব্দীর ভারতীয় নৃত্যশিল্পী
ভারতীয় মহিলা শাস্ত্রীয় নৃত্যশিল্পী
ভারতীয় ধ্রুপদী নৃত্যের অভিনয়শিল্পী
ভারতীয় মহিলা নৃত্য পরিচালক
ভারতীয় নৃত্য পরিচালক
২০শ শতাব্দীর ভারতীয় নারী শিল্পী
তামিলনাড়ুর নারী শিল্পী
খন্দকার মোহাম্মদ খুররম

খন্দকার মোহাম্মদ খুররম (১ জানুয়ারি ১৯৫৩-১৪ এপ্রিল ২০১৮) বাংলাদেশের শেরপুর জেলার রাজনীতিবিদ, মুক্তিযাদ্ধা ও শেরপুর-৩ আসনের সাবেক সংসদ সদস্য।

জন্ম ও প্রাথমিক জীবন 
খন্দকার মোহাম্মদ খুররম ১ জানুয়ারি ১৯৫৩ সালে শেরপুর জেলার শ্রীবরদী উপজেলার ভায়াডাঙ্গার হাঁসধরা গ্রামে জন্মগ্রহণ করেন।

রাজনৈতিক ও কর্মজীবন 
খন্দকার মোহাম্মদ খুররম বাংলাদেশ আওয়ামী লীগের কার্যনির্বাহী কমিটির সদস্য ছিলেন। তিনি জাসদ নেতা ছিলেন। ১৯৮৬ সালের নির্বাচনের পরে তিনি জাতীয় পার্টিতে যোগদান করেন। ২০০১ সালের জাতীয় নির্বাচনের পূর্বে তিনি আওয়ামী লীগে যোগদান করেন।

তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে শেরপুর-৩ আসন থেকে জাতীয় সমাজতান্ত্রিক দলের (সিরাজ) মনোনয়নে পরপর দুই বার সংসদ সদস্য নির্বাচিত হয়েছিলেন। তিনি ১৯৮৮ থেকে ১৯৯০ মেয়াদে  উপমন্ত্রীর পদমর্যাদায় শেরপুর জেলা পরিষদ চেয়ারম্যান ছিলেন।

তিনি জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়নে ও ২০০৮ সালের নবম জাতীয় নির্বাচনে স্বতন্ত্র প্রার্থী হয়ে নির্বাচনে অংশ নিয়ে পরাজিত হন।

মৃত্যু 
খন্দকার মোহাম্মদ খুররম ৪ এপ্রিল ২০১৮ সালে বারডেম হাসপাতালে মৃত্যুবরণ করেন।

আরও দেখুন 

 তৃতীয় জাতীয় সংসদ সদস্যদের তালিকা (১৯৮৬)
 চতুর্থ জাতীয় সংসদ সদস্যদের তালিকা (১৯৮৮)

তথ্যসূত্র 

১৯৫৩-এ জন্ম
২০১৮-এ মৃত্যু
শেরপুর জেলার রাজনীতিবিদ
জাতীয় সমাজতান্ত্রিক দলের সাবেক রাজনীতিবিদ
জাতীয় পার্টির সাবেক রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
বাংলাদেশ আওয়ামী লীগের রাজনীতিবিদ
২০২১–২২ জিম্বাবুয়ে ক্রিকেট দলের শ্রীলঙ্কা সফর

জিম্বাবুয়ে পুরুষ ক্রিকেট দল ২০২২ সালের জানুয়ারি মাসে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।

প্রাথমিকভাবে ২০২০ সালের অক্টোবর মাসে তিনটি ওডিআই ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে দলের শ্রীলঙ্কা সফর করার কথা ছিল। ২০১৮ সালে আন্তর্জাতিক ক্রিকেট কাউন্সিল প্রণীত সূচি অনুযায়ী সিরিজটি ২০২০ সালের অক্টোবর মাসের মাঝামাঝি সময়ে অনুষ্ঠিত হওয়ার কথা ছিল। কিন্তু তখন সিরিজটির অনুষ্ঠান সম্ভব না হওয়ায় ২০২২ সালের জানুয়ারি পর্যন্ত সিরিজটি স্থগিত করা হয়। ২০২১ সালের ডিসেম্বর মাসে শ্রীলঙ্কা দলের কোচ হিসেবে মিকি আর্থারের চুক্তির মেয়াদ শেষ হওয়ার পর ২০২২ সালের ৪ জানুয়ারি রুমেশ রত্নায়েকেকে অন্তর্বর্তীকালীন কোচ হিসেবে নিয়োগ দেয়া হয়। ২০২১ সালের আগস্ট ও সেপ্টেম্বর মাসে জিম্বাবুয়ের আয়ারল্যান্ড ও স্কটল্যান্ড সফরে নেতৃত্ব দেয়ার পর এ সফরের জন্য আবারও ক্রেইগ আরভাইনকে জিম্বাবুয়ের অধিনায়ক ঘোষণা করা হয়।

সিরিজে শ্রীলঙ্কা ২–১ ব্যবধানে জয়ী হয়।

দলীয় সদস্য

২০২২ সালের ৭ জানুয়ারি শ্রীলঙ্কা ক্রিকেট (এসএলসি) কুশল মেন্ডিস, দানুষ্কা গুণতিলকা ও নিরোশন দিকভেল্লার ওপর থাকা নিষেধাজ্ঞা তুলে নেয়। ২০২১ সালের জুলাই মাসে শ্রীলঙ্কা দলের ইংল্যান্ড সফরের সময় কোভিড-১৯-এর জৈবসুরক্ষিত বুদ্‌বুদ সংক্রান্ত নীতি ভঙ্গ করায় এ তিনজন খেলোয়াড়কে আন্তর্জাতিক ক্রিকেট থেকে বহিষ্কার করা হয়েছিল, কিন্তু সময়ের আগে তাঁদের নিষেধাজ্ঞা উঠে যাওয়ায় তাঁরা দলে আসার সুযোগ পান।

সিরিজ শুরুর আগে শ্রীলঙ্কা দলের সহ-অধিনায়ক ধনঞ্জয় দে সিলভা তাঁর প্রথম সন্তানের জন্ম উপলক্ষে সিরিজের দল থেকে নিজের নাম প্রত্যাহার করে নেন। কোভিড-১৯ পরীক্ষায় পজিটিভ আসার কারণে অভিষ্কা ফার্নান্দো, কামিল মিশারা ও জনিত লিয়ানাগে সফরের দল থেকে ছিটকে যান। ফিটনেস পরীক্ষায় সন্তোষজনক ফল না আসার কারণে কালানা পেরেরা ও লাহিরু কুমারাকে দলের জন্য নির্বাচন করা হয় না। সিরিজ শুরুর আগে জিম্বাবুয়ে দলের কোচ লালচন্দ রাজপুতও কোভিড-১৯ পরীক্ষায় পজিটিভ আসার কারণে সিরিজের প্রথম দুই ম্যাচে দলের সাথে থাকার সুযোগ হারান।

অসিতা ফার্নান্দো, আশিয়ান ড্যানিয়েল, আশেন বণ্ডারা, নিমেশ বিমুক্তি, পুলিনা তরঙ্গ ও বিশ্ব ফার্নান্দোকে শ্রীলঙ্কা দলে স্ট্যান্ডবাই খেলোয়াড় হিসেবে রাখা হয়। মিনোদ ভানুকা শ্রীলঙ্কার দল থেকে ছিটকে গেলে নিরোশন দিকভেল্লাতে তাঁর বদলি হিসেবে দলে নেয়া হয় এবং আশেন বণ্ডারাকেও একই সাথে মূল দলে নেয়া হয়।

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ শ্রীলঙ্কান ক্রিকেট
২০২২-এ জিম্বাবুয়ের ক্রিকেট
জিম্বাবুয়ে ক্রিকেট দলের শ্রীলঙ্কা সফর
কোভিড-১৯ মহামারীর কারণে স্থগিত ক্রিকেট আয়োজন
২০২১–২২-এ আন্তর্জাতিক ক্রিকেট প্রতিযোগিতা
জনি জনি ইয়েস পাপা

"জনি জনি ইয়েস পাপা" () হচ্ছে একটি ইংরেজি ভাষার শিশুতোষ কবিতা। গানটি একটি শিশু সম্পর্কে, যিনি চিনি (মিষ্টিজাতীয় কিছু একটা) খাওয়ার সময় বাবার কাছে ধরা পড়ে যায়। গানটির মূলভাব/বিষয় ঠিক রেখে অথবা একের অধিক চরণ ঠিক রেখে বিভিন্ন সংস্করণে প্রকাশ করা হয়েছে।

ইতিহাস
মার্কিন পণ্ডিত ও অধ্যাপক জেসিকা উইলসনের ১৯৮৯ সালের একটি বইয়ে নার্সারি ছড়াটি ১৯৮০ সালের কেনিয়ার হিসাবে উল্লেখ করা হয়েছে। চুচু টিভির প্রধান নির্বাহী বিনত চন্দরের মতে, ২০১৮ সালের মধ্যে এটি ইতোপূর্বেই ভারতে সর্বজনীন হওয়ার জন্য যথেষ্ট পুরনো হয়ে গেছে, যা ইঙ্গিত দেয় যে এটির কমপক্ষে ৬০ বছর পুরনো হবে (ভারতীয় স্বত্বাধিকার আইন অনুযায়ী); ২০১৮ সালে চন্দর লিখেছিলেন যে তিনি "এটি ছোটবেলায় শুনতেন" এবং বয়স্ক ব্যক্তিরাও এটি শিশুদের সঙ্গে শুনতেন।

গীতিকবিতা 
গানটির গীত "কল অ্যান্ড রেসপন্স" বিন্যাসে, এবং "টুইংকল, টুইংকল, লিটল স্টার"-এর সুর ধারায় এটি গাওয়া হয়। গানটির মূল এবং সবচেয়ে বেশি জনপ্রিয় সংস্করণটি হল,

গানচিত্র 
পলিগন ওয়েবসাইট অনুসারে, এটি প্রথম ইউটিউবে নার্সারি ছড়া হিসেবে ২০০৯ সালে শেমরক নার্সারি রাইমস চ্যানেলে প্রকাশ করা হয়েছিল। তারপরে ২০০৭ সালে গানটি প্রথম ইউটিউবে প্রকাশ করা হয়, যেখানে এটি ভারতের ফাইফ স্টার নামের একটি চকলেটের বিজ্ঞাপনে ব্যবহৃত হয়েছিল। নার্সারি ছড়াটি আবার অনেক শিক্ষনীয় বিনোদনমূলক হিসাবে ইউটিউব চ্যানেল ছোট বাচ্চাদের লক্ষ্য করে তৈরি করেছে। ২০২০ সালে ২০ আগস্ট অনুযায়ী, এই গানটি ধারণকৃত একটি ভিডিও ২০১৬ সালে লু লু কিডস কর্তৃক ইউটিউবে আপলোড করা হয়, যা ৩৭০ কোটিও বেশিবার প্রদর্শিত হয়েছে, যা এটি ইউটিউবে অষ্টম সর্বাধিক দেখা ভিডিও, পাশাপাশি দ্বিতীয় সর্বাধিক দেখা শিশুতোষ কবিতার ভিডিও এবং ইউটিউবে সবচেয়ে অপছন্দ করা শীর্ষ ১০ ভিডিওগুলোর মধ্যে অন্যতম। গানটির আরেকটি ভিডিও ২০১৪ সালে চুচু টিভি কর্তৃক আপলোড করা হয়, যা ইউটিউবে ১৭০ কোটিরও বেশিবার প্রদর্শিত হয়, আরেকটি ভিডিও ২০১৭ সালে সিভিএস থ্রিডি রাইমস কর্তৃক ইউটিউবে আপলোড করা ১২০ কোটিরও বেশিবার প্রদর্শিত হয় এবং ফামা জামা কর্তৃক আপলোড করা একটি স্প্যানিশ ভাষায় আরও একটি ভিডিও ১০০ কোটিরও বেশিবার দেখা হয়েছে। আরেকটি ভিডিও ২০১৫ সালে দ্য ডেইলি ডট কর্তৃক শিশুদের জন্য এগারোটি "অনিচ্ছাকৃতভাবে বিরক্তিকর" ইউটিউব ভিডিও হিসাবে তালিকাভুক্ত করা হয়।

তথ্যসূত্র 

ইংরেজি ভাষার গান
শিশুদের নিয়ে গান
খাদ্য সম্পর্কে গান
ইংরেজি শিশুতোষ ছড়া
জনপ্রিয় সঙ্গীত
ঐতিহ্যবাহী শিশুতোষ গান
ইংরেজ শিশুতোষ গান
কেনীয় গান
২০১৮-এর ইন্টারনেট সংস্কৃতি
ময়মনসিংহ–গৌরীপুর-ভৈরব রেলপথ

ময়মনসিংহ-গৌরীপুর-ভৈরব রেলপথ বাংলাদেশের একটি মিটারগেজ রেলপথ। যা বাংলাদেশ রেলওয়ের অধীনে পরিচালিত ও রক্ষণাবেক্ষণ করা হয়।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া-ঝঞ্চাইল, গৌরীপুর-ভৈরববাজার রেললাইন স্থাপন করে। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

স্টেশন তালিকা
ময়মনসিংহ-গৌরীপুর-ভৈরব রেলপথে থাকা স্টেশনগুলো হচ্ছে:
ময়মনসিংহ জংশন রেলওয়ে স্টেশন
শম্ভুগঞ্জ রেলওয়ে স্টেশন
বিষকা রেলওয়ে স্টেশন
গৌরীপুর জংশন রেলওয়ে স্টেশন
বোকাইনগর রেলওয়ে স্টেশন
ঈশ্বরগঞ্জ রেলওয়ে স্টেশন
সোহাগী রেলওয়ে স্টেশন
আঠারবাড়ী রেলওয়ে স্টেশন
নান্দাইল রোড রেলওয়ে স্টেশন
মুসুলী রেলওয়ে স্টেশন
নীলগঞ্জ রেলওয়ে স্টেশন
কিশোরগঞ্জ রেলওয়ে স্টেশন
যশোদলপুর রেলওয়ে স্টেশন
গচিহাটা রেলওয়ে স্টেশন
মানিকখালী রেলওয়ে স্টেশন
হালিমপুর মকসুদ রেলওয়ে স্টেশন
সরারচর রেলওয়ে স্টেশন
বাজিতপুর রেলওয়ে স্টেশন
কুলিয়ারচর রেলওয়ে স্টেশন
ছয়সূতি রেলওয়ে স্টেশন
কালিয়া প্রসাদ রেলওয়ে স্টেশন
ভৈরব বাজার জংশন রেলওয়ে স্টেশন
(গৌরীপুর-মোহনগঞ্জ রেলপথ)
গৌরীপুর জংশন রেলওয়ে স্টেশন
শ্যামগঞ্জ জংশন রেলওয়ে স্টেশন
হিরনপুর রেলওয়ে স্টেশন
চল্লিশানগর রেলওয়ে স্টেশন
নেত্রকোণা রেলওয়ে স্টেশন
নেত্রকোণা কোর্ট রেলওয়ে স্টেশন
বাংলা রেলওয়ে স্টেশন
ঠাকুরকোনা রেলওয়ে স্টেশন
বারহাট্টা রেলওয়ে স্টেশন
অতিতপুর রেলওয়ে স্টেশন
মোহনগঞ্জ রেলওয়ে স্টেশন
(শ্যামগঞ্জ-জারিয়া ঝাঞ্জাইল রেলপথ)
শ্যামগঞ্জ জংশন রেলওয়ে স্টেশন
জালশুকা রেলওয়ে স্টেশন
পূর্বধলা রেলওয়ে স্টেশন
জারিয়া ঝাঞ্জাইল রেলওয়ে স্টেশন।

শাখা লাইন

গৌরীপুর-শ্যামগঞ্জ-মোহনগঞ্জ রেলপথ
  
ময়মনসিংহ-ভৈরববাজার রেলওয়ে কোম্পানি দ্বারা ১৯১২-১৯১৮ সালের মধ্যে এই রেলপথ তৈরি হয়।

তথ্যসূত্র

বাংলাদেশের মিটারগেজ রেলপথ
লং লাচি (গান)

লং লাচি হচ্ছে একই নামের চলচ্চিত্রের মান্নাত নুরের গাওয়া একটি পাঞ্জাবি গান। এটি ২০১৯ সালের ২০ ডিসেম্বর প্রথম ভারতীয় গান হিসাবে ইউটিউবে ১০০ কোটি বার দেখার মাইলফলক অর্জন করে, এবং ভারতের সর্বোচ্চ দেখা ভিডিও হিসাবে স্বীকৃতি লাভ করে। ২০১৮ সালের ২১ ফেব্রুয়ারি গানটি মুক্তি পায়।

সঙ্গীত ভিডিও 
সংগীত ভিডিওটি পরিচালনা করেন আম্বরদীপ সিংহ এবং এতে নীরু বাজওয়া, অ্যামি ভার্ক, এবং সিং অভিনয় করেন। গানের কোরিওগ্রাফি করেছিলেন অরবিন্দ ঠাকুর ও রিচি বার্টন। একটি সাক্ষাত্কারে সিং জানান যে ভিডিওটি তিনবার শ্যুট করা হয়েছিল।

এই গানটি টি-সিরিজ ২১ ফেব্রুয়ারি ২০১৮ সালে প্রকাশ করে এবং ২০ ডিসেম্বর ২০১৯ অনুযায়ী এটি ১০০ কোটি বার দেখা হয়, যা প্রথম ভারতীয় সংগীত ভিডিও হিসাবে এই মাইলফলক অর্জন করে।

পটভূমি
গানটি লং লাচি চলচ্চিত্রের সাউন্ডট্র্যাকের জন্য নির্মিত হয়। এটি পাঞ্জাবী বীট সহ বাস্তব যন্ত্র ব্যবহার করা হয়েছে যা একটি বিপরীতমুখী অনুভূতি প্রদান করে।

কুশলীব 
 গায়ক - মান্নাত নুর
 গীতিকার - হারমানজিৎ
 সঙ্গীত পরিচালনা - গুরমিত সিং
 নৃত্য পরিচালনা - অরবিন্দ ঠাকুর ও রিচি বার্টন
 সুরকার - আমন জয়
 মিক্স ও মাস্টার - সামীর চারেগাওঙ্কার
 চিত্রনাট্য ও পরিচালনা - আম্বরদীপ সিং

অভ্যর্থনা 
এটি ভারত, পাকিস্তান, বাংলাদেশ এবং বিশ্বব্যাপী সর্বাধিক স্ট্রিম হওয়া জনপ্রিয় ভারতীয় সংগীত ভিডিও। গানটি ওসিসির ইউকে এশিয়ান সংগীত চার্টের শীর্ষে ছিল। ১০ এ ফেব্রুয়ারি ২০২৩ অনুযায়ী ইউটিউবে গানটি ১.৪ বিলিয়নেরও বেশি ভিউ হয়।

পুনঃনির্মাণ
তুলসী কুমারের গাওয়া টি-সিরিজ দ্বারা প্রকাশিত "তু লুং মাই এলাইচি" নামের গানটি লুকা ছুপি চলচ্চিত্রের হিন্দি সংস্করণে প্রকাশিত হয়েছিল। গানটির অনেকগুলি জনপ্রিয় সংস্করণ রয়েছে, যেমন পশতু ভাষায় ইউটিউবে স্বতন্ত্র স্রষ্টাদের দ্বারা আপলোড গান।

তথ্যসূত্র 

২০১৮-এর গান
ভারতীয় গান
টি-সিরিজের একক
পাঞ্জাবি ভাষার গান
ক্যাজুপুট

ক্যাজুপুট বা কাজুপুট (বৈজ্ঞানিক নাম: Melaleuca leucadendra ইংরেজি নাম: weeping paperbark, long-leaved paperbark বা white paperbark ) হচ্ছে  	Myrtaceae পরিবারের Melaleuca গণের ভেষজ উদ্ভিদ।

বিবরণ

ক্যাজুপুট মাঝারি আকারের চিরসবুজ বৃক্ষ জাতীয় ভেষজ উদ্ভিদ। উচ্চতায় প্রায় ২০ মিটার অবধি হয়ে থাকে।এই গাছের বাকল পুরু ও সাদা রঙের। ক‍্যাজুপুট গাছের পাতা পর্যায়ক্রমে সাজানো থাকে। পাতা ৫ থেকে ১২ সেমি লম্বা হয়। তীব্রগন্ধযুক্ত এই সবুজ পাতাগুলো সরু।

গ্রীষ্ম ও বর্ষা ঋতুতে ডালের আগায় ঝুলন্ত ডাঁটায় ছোট ছোট সাদা ফুল ফোটে। এদের ফুল বোঁটাহীন হয়ে থাকে।ফুলের আকার ৮ থেকে ১৫ সেমি হয়। ফলের আকারও ছোট হয়। ফলের ভিতরে অনেক বীজ থাকে।

চাষাবাদ
বীজ বা কলম থেকে নতুন চারার জন্ম হয়। তবে বীজ থেকে চারা সংগ্রহ অনেক কঠিন।এজন্য চারা তৈরির সময় বিশেষ ছত্রাকের সহায়তা প্রযোজন।

ব্যবহার
আদিবাসীরা এই গাছ থেকে ছাল ব্যবহার করে এবং জলরোধী হওয়ায় এটা দিয়ে কুঁড়েঘর তৈরি ভালো হয়। এটি ব্যবহৃত হয় মৃত দেহ মোড়ানোর জন্য। গাছের কাণ্ড ডিঙি তৈরিতে ব্যবহার করে।

এই প্রজাতি ব্রিসবেন-এর মতো গ্রীষ্মমণ্ডলীয় অঞ্চলে প্রায়শই পার্কে  এবং রাস্তার পাশে লাগিয়ে থাকে। উপ-গ্রীষ্মমণ্ডলীয় অঞ্চলে সিডনির দক্ষিণে রাস্তার পাশের গাছ হিসাবে জন্মায়। রোদযুক্ত স্থান এই প্রজাতির পছন্দ। স্যাঁতস্যাঁতে, ছায়াযুক্ত বা জলাবদ্ধতা স্থানেও এই গাছে জন্মে। এটি হংকংয়ের রাস্তাতেও লাগানো হয়।

এই প্রজাতি থেকে প্রচুর পরিমাণে তেল নিষ্ক্রিয় করা যায়। এই তেল কেমোটাইপগুলি মিথাইল ইউজেনল এবং ই-মিথাইল আইসোইজেনল ভিত্তিক।

চিত্রশালা

তথ্যসূত্র

ঔষধি উদ্ভিদ
অস্ট্রেলিয়ার উদ্ভিদ
কুইন্সল্যান্ডের উদ্ভিদ
নিউ গিনির উদ্ভিদ
আলংকারিক উদ্ভিদ
অস্ট্রেলিয়ার বাগান উদ্ভিদ
কার্ল লিনিয়াস কর্তৃক নামকরণকৃত ট্যাক্সা
চরসিন্দুর ইউনিয়ন

চরসিন্দুর ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।

অবস্থান ও সীমানা 
চরসিন্দুর ইউনিয়ন নরসিংদী জেলা সদর হতে প্রায় ১২ কি.মি. এবং পলাশ উপজেলা সদর হতে ৪ কি.মি দূরে চরসিন্দুর বাজারে শীতলক্ষ্যা নদীর তীরে অবস্থিত।

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার : ৭৯%

শিক্ষা প্রতিষ্ঠান

 প্রাথমিক বিদ্যালয় - ১৩টি
 উচ্চ মাধ্যমিক বিদ্যালয় - ৪টি
 কলেজ - ১টি
 মাদরাসা - ১২টি
 নিম্ন মাধ্যমিক বিদ্যালয় - ১টি
 এতিমখানা - ১টি

দর্শনীয় স্থান 
দেশ বন্দু চিত্তরনজন দাস সুগার মিল।

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- মোফাজ্জল হোসেন রতন

আরও দেখুন

তথ্যসূত্র 

পলাশ উপজেলার ইউনিয়ন
জিনারদী ইউনিয়ন

জিনারদী ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা 
জিনারদী ইউনিয়নে মোট ৩৭ টি গ্রাম:

১। বাড়ারচর ২। গয়েশপুর ৩। রাঘবদী ৪। চরনগরদী ৫। পলাশেরচর ৬। মাঝেরচর ৭। পারুলিয়া ৮। চরপাড়া ৯। উত্তরচন্দন ১০। তারগাঁও ১১। ছোট তারগাঁও, ১২। নগরনরসিংপুর ১৩। রাবান ১৪। সাতটেকিয়া ১৫। ভালুকাপাড়া ১৬। বিলপাড়, ১৭। ছয়ধরিয়া ১৮। বরাব ১৯। বাঘাব ২০। পাঁচভাগ ২১। সানেরবাড়ী ২২। গাবতলী ২৩। পন্ডিতপাড়া ২৪। ছোট লক্ষ্মীপুর ২৫। গোয়ালবাথান ২৬। জিনারদী ২৭। কুড়াইতলী ২৮। বড়িবাড়ী ২৯। কাটাবেড় ৩০। দক্ষিণ উত্তরচন্দন ৩১। মধ্য পারুলিয়া।

আয়তন ও জনসংখ্যা

শিক্ষা 
শিক্ষার হার : ৫৭.৩৫%

শিক্ষা প্রতিষ্ঠান

দর্শনীয় স্থান 

 কানাইলাল জিউর মন্দির বরাবর
 রাবানের বিখ্যাত আনারস বাগান
 পারুলিয়া শাহী মসজিদ
  জিনারদী ও বরাব রেল লাইন

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান- মো: কামরুল ইসলাম গাজী

আরও দেখুন

তথ্যসূত্র 

পলাশ উপজেলার ইউনিয়ন
ডাঙ্গা ইউনিয়ন

ডাঙ্গা ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার : ৬৩%

শিক্ষা প্রতিষ্ঠান

দর্শনীয় স্থান 

 লক্ষন সাহার জমিদার বাড়ী

উল্লেখযোগ্য ব্যক্তিত্ব 
 প্রফেসর মনির উদ্দিন খান, মেডিসিন অধ্যাপক, ঢাকা মেডিকেল কলেজ (সান্তানপাড়া, পলাশ, নরসিংদী)।
 মোহাম্মদ সিরাজ মিয়া, মুক্তিযোদ্ধা কমান্ডার (হাসানহাটা, পলাশ, নরসিংদী)।
 দেলোয়ার হোসেন (সংসদ সদস্য ১৯৮৮)

জনপ্রতিনিধি 
বর্তমান চেয়ারম্যান- মোঃ সাবের উল হাই (সাবের)

আরও দেখুন

তথ্যসূত্র 

পলাশ উপজেলার ইউনিয়ন
গজারিয়া ইউনিয়ন, পলাশ

গজারিয়া ইউনিয়ন বাংলাদেশের ঢাকা বিভাগের নরসিংদী জেলার পলাশ উপজেলার অন্তর্গত একটি ইউনিয়ন।

অবস্থান ও সীমানা 
নরিসংদী জলার পলাশ উপেজলায় 

বাঁ দিকে হারিধোয়া নদী, পূর্বে সিলেট মহাসড়ক, দক্ষিণে কালিবাড়ী, পশ্চিমে শীতললক্ষ্যা নদী

ইতিহাস

প্রশাসনিক এলাকা 
৯টি

আয়তন ও জনসংখ্যা 
১৩ বর্গ কিলোমিটার

শিক্ষা 
শিক্ষার হার :৬০%

শিক্ষা প্রতিষ্ঠানঃ ৩৭টি

দর্শনীয় স্থান

জনপ্রতিনিধি 
বর্তমান চেয়ারম্যানঃ জনাব জাকির হোসেন চৌধুরি

আরও দেখুন

তথ্যসূত্র 

পলাশ উপজেলার ইউনিয়ন
লং লাচি

লং লাচি () হচ্ছে ২০১৮ সালে মুক্তিপ্রাপ্ত ভারতীয় পাঞ্জাবী ভাষার একটি প্রণয়ধর্মী চলচ্চিত্র। চলচ্চিত্রটি পরিচালনা করেছেন আম্বরদীপ সিং এবং প্রযোজনা করেছেন নীরু বাজওয়া। এতে কেন্দ্রীয় চরিত্রে অভিনয় করেছেন নীরু বাজওয়া, আম্বরদীপ সিং ও এমি ভির্ক। লং লাচির "শিরোনাম সঙ্গীত" ও "রূহ দে রুখ" গান দুটি ব্যপক জনপ্রিয়তা লাভ করে। চলচ্চিত্রটির শিরোনাম সঙ্গীত প্রথম ভারতীয় গান হিসাবে ইউটিউবে ১০০ কোটি বার দেখার মাইলফলক অতিক্রম করে।

কাহিনী
লাচি (নীরু বাজওয়া) মেহঙ্গার (অম্বরদীপ সিং) সাথে বিবাহ বন্ধনে আবদ্ধ হন। লাচি গান গাইতে ও নাচতে পছন্দ করে। তিনি মেহঙ্গাকে বলেন যে তিনি আগে প্রেমে পড়তে চান এবং তারপরে বিয়ে করতে চান তবে তার পরিবারের ইচ্ছার কারণে তিনি বিয়ে করেছেন। তিনি মেহঙ্গারকে একজন অপরিচিত হিসেবে ভান করতে বলেন যাতে সে এখন তার কল্পনাটি পূর্ণ করতে পারে। মেহঙ্গা কীভাবে কোনও মেয়েকে প্রেমে পটাবে তা সম্পর্কে ধারণা না থাকা সত্ত্বেও রাজি হন।

তারা এই প্রেম-প্রেম খেলাটি খেলতে থাকে এবং আনন্দের সাথে তাদের জীবনযাপন করে।

লাচি গান গেয়ে কিছু অর্থোপার্জনের সুযোগ পান। আর্থিক অসুবিধার কারণে, তিনি পরিবারের অনুমোদন নিয়ে গান এবং নাচ শুরু করেন। সেই সময়ে, একজন বিখ্যাত সংগীতশিল্পী অজিতপাল সিং লাচিকে দেখেন এবং তার সাথে লাচিকে সঙ্গী করেন। তাঁর এমজিএমটি সংস্থা লাচি এবং মেহঙ্গাকে একটি নথিতে স্বাক্ষর করায় যাতে বলা থাকে যে তাঁদেরকে বলতে হবে যে তারা অবিবাহিত, এতে লাচ্ছি-অজিতপাল জুটি আরও বিখ্যাত হতে পারবে। লাচি অজিতপালের তারকাখ্যাতিতে মোহিত হয় এবং তার পরামর্শ অনুসারে একমত হন। এদিকে অজিতপাল লাচির প্রতি মোহিত হয়ে তাদের মধ্যে দূরত্ব তৈরি করে স্বামী-স্ত্রীকে আলাদা করার চেষ্টা করেন।

কিছু ভুল বুঝাবুঝির কারণে মেহঙ্গা লাচিকে ছেড়ে তার গ্রামে ফিরে আসে। পরে লাচি তাকে অনুসরণ করে এবং সমস্ত ভুল বোঝাবুঝি পরিষ্কার হয়।

অভিনয় 
 নীরু বাজওয়া - লাচি 
 আম্বরদীপ সিং - মেহঙ্গা
 এমি ভির্ক - অজিৎপাল 
 গুরপ্রীত ভাঙ্গু - বেইব তেজ কৌর
 বনিন্দর বনি - নেইবর 
 নির্মল ঋষি - অজিৎপালের দাদি
 অমৃত মান - গায়ক জগজিৎ মান 
 গুরিন্দর মাকনা - মেহঙ্গার মামা/চাচা
 ভীত বলজিৎ - গীতকর কঙ্কিয়ান ওয়ালা
 লাভ চাটামলিওয়ালা - গামা সিং

সাউন্ডট্র‍্যাক 

চলচ্চিত্রটির সাউন্ডট্র‍্যাক অ্যালবামে মোট ৮টি গান ব্যবহার করা হয়েছে, মান্নাত নুর, এমি ভির্ক ও প্রভ গিলের মতো শিল্পীরা গানগুলো গেয়েছেন। ২০১৮ সালের ৮ মার্চ অ্যালবামটি টি-সিরিজের ব্যানারে মুক্তি পায়।

তথ্যসূত্র

বহিঃসংযোগ 
 
 বুক মাই শোয়ে লং লাচি

২০১৮-এর চলচ্চিত্র
পাঞ্জাবি ভাষার চলচ্চিত্র
ভারতীয় চলচ্চিত্র
২০১০-এর দশকের পাঞ্জাবি ভাষার চলচ্চিত্র
ভারতীয় কৌতুক-নাট্য চলচ্চিত্র
ভারতীয় হাস্যরসাত্মক নাট্য চলচ্চিত্র
পাঞ্জাবি ভাষার ভারতীয় চলচ্চিত্র
মায়া আলী

মরিয়ম তানভির যিনি মায়া আলী () নামে পরিচিত হচ্ছেন পাকিস্তানের একজন অভিনেত্রী, তিনি পাকিস্তানের টেলিভিশন নাটক এবং চলচ্চিত্রে অভিনয়ের জন্য সুপরিচিত। ২০১৮ সালে মুক্তিপ্রাপ্ত আলী জাফরের সঙ্গে অভিনয় করা তিফা ইন ট্রাবল ছিলো তার অভিনীত প্রথম চলচ্চিত্র। ২০১৯ সালে তিনি শাহরিয়ার মনোয়ারের সঙ্গে পারে হাট লাভ চলচ্চিত্রে অভিনয় করেন; তিফা ইন ট্রাবল এবং শেষোক্ত - দুটি চলচ্চিত্রই ছিলো জনপ্রিয় এবং ব্যবসাসফল।

পূর্ব জীবন এবং শিক্ষা
মায়ার আসল নাম হচ্ছে মরিয়ম তানভির আলী, পাঞ্জাবের লাহোরে জন্ম হয়েছিলো তার, ১৯৮৯ সালের ২৭ জুলাই তারিখে।

মায়া গণযোগাযোগে তার স্নাতকোত্তর সম্পন্ন করেন, লাহোরের 'কুইন ম্যারি কলেজ' থেকে। এরপর তিনি একজন ভিডিও জকী হিসেবে কাজ করা শুরু করেন। মায়া বিদ্যালয় জীবন থেকেই হকি, ক্রিকেট, ফুটবল খেলতেন এবং সাঁতার কাটতেন।

কর্মজীবন
প্রথমে ২০১১ সালে ভিডিও জকী হিসেবে মায়া সমা টিভি, ওয়াক্ত নিউজ এবং দুনিয়া নিউজে কাজ শুরু করেন। এরপর হাম টিভিতে তার নাটক-অভিনয় শুরু হয় ২০১২ সালে। এরপর আরো বিভিন্ন টেলিভিশন চ্যানেলের নাটকে মায়া অভিনয় করেন।

খ্যাতিমান অভিনেতা আলী জাফরের সঙ্গে অভিনীত তিফা ইন ট্রাবল (২০১৮) চলচ্চিত্রের মাধ্যমেই মায়া আলী মানুষের কাছে পরিচিত হন।

তথ্যসূত্র

বহিঃসংযোগ
 

পাকিস্তানি অভিনেত্রী
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
১৯৮৯-এ জন্ম
উর্দু চলচ্চিত্র অভিনেত্রী
পাকিস্তানি নারী মডেল
২১শ শতাব্দীর পাকিস্তানি অভিনেত্রী
জীবিত ব্যক্তি
পাঞ্জাবি ব্যক্তি
লাহোরের অভিনেত্রী
লাহোরের ব্যক্তি
পৃথিবী (দ্ব্যর্থতা নিরসন)

পৃথিবী হলো সংস্কৃত এবং বাংলা ভাষায় সৌরজগতের গ্রহের নাম। এটি হিন্দু ও বৌদ্ধ ধর্মের কিছু শাখার একজন দেবীর নাম।

পৃথিবী শব্দটি দ্বারা আরো বোঝায়:
 পৃথিবী, সৌরজগতের একটি গ্রহ।
 পৃথ্বী, হিন্দু ও বৌদ্ধ ধর্মের একজন দেবী।
 পৃথিবী (ক্ষেপণাস্ত্র) (পৃথ্বী), ভারতের ব্যালেস্টিক মিসাইল। 
 পৃথিবী (অভিনেতা) (জন্ম ১৯৬৮), একজন ভারতীয় অভিনেতা।

আরও দেখুন
গৌরীপুর–শ্যামগঞ্জ-মোহনগঞ্জ রেলপথ

গৌরীপুর-শ্যামগঞ্জ-মোহনগঞ্জ রেলপথ বাংলাদেশের একটি মিটারগেজ রেলপথ। যা বাংলাদেশ রেলওয়ের অধীনে পরিচালিত ও রক্ষণাবেক্ষণ করা হয়। এই রেলপথটি ময়মনসিংহ-গৌরীপুর-ভৈরব রেলপথের একটি শাখা রেলপথ।

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

স্টেশন তালিকা
গৌরীপুর-শ্যামগঞ্জ-মোহনগঞ্জ রেলপথে থাকা স্টেশনগুলো হচ্ছে:
গৌরীপুর জংশন রেলওয়ে স্টেশন
শ্যামগঞ্জ জংশন রেলওয়ে স্টেশন
হিরনপুর রেলওয়ে স্টেশন
চল্লিশানগর রেলওয়ে স্টেশন
নেত্রকোণা রেলওয়ে স্টেশন
নেত্রকোণা কোর্ট রেলওয়ে স্টেশন
বাংলা রেলওয়ে স্টেশন
ঠাকুরকোনা রেলওয়ে স্টেশন
বারহাট্টা রেলওয়ে স্টেশন
অতিতপুর রেলওয়ে স্টেশন
মোহনগঞ্জ রেলওয়ে স্টেশন

(শ্যামগঞ্জ জংশন-জারিয়া ঝাঞ্জাইল রেলপথ)
শ্যামগঞ্জ জংশন রেলওয়ে স্টেশন
জালশুকা রেলওয়ে স্টেশন
পূর্বধলা রেলওয়ে স্টেশন
জারিয়া ঝাঞ্জাইল রেলওয়ে স্টেশন।

শাখা লাইন

শ্যামগঞ্জ জংশন-জারিয়া ঝাঞ্জাইল রেলপথ
গৌরীপুর-শ্যামগঞ্জ-মোহনগঞ্জ রেলপথের শ্যামগঞ্জ রেলওয়ে স্টেশন থেকে কংস নদী সংলগ্ন জারিয়া ঝাঞ্জাইল স্টেশন পর্যন্ত এই লাইন অবস্থিত।

তথ্যসূত্র

বাংলাদেশের মিটারগেজ রেলপথ